open-index/open-wikipedia-markdown huggingface dataset:
Regina Antwi

**Regina Antwi (**a wɔwoo no Ɔberɛfɛw 26, 1995) yɛ Ghana bɔɔlbɔnyi, a ɔbɔ bɔɔl ho ban ama wɔaanhyɛ hɔn wɔ bɔɔlbɔ kuw 1207 Antalya Spor bɔɔlbɔ kuw mu wɔ Turkey Mbaa Bɔɔlbɔ Akansi no mu, na Ghana Mbaa bɔɔlbɔ kuw no mu. Ogyinae maa Ghana wɔ U17 bɔɔlbɔ agokansi ebien nyinaa mu wɔ afe 2010 na 2012. Kan no nna ɔbɔ bɔɔl no ma  Bɔɔlbɔ kuw Diosgyori VTK a ɔwɔ Hungary.

## Bɔɔlbɔ Kuw Edwuma
Antwi hyɛɛ no bɔɔlbɔ edwuma no ase wɔ Vodafone Ladies ana ɔrebɛka Ghatel Ladies a ɔwɔ Nkran ho.Ekyir no,ɔkɛkaa Hasaacas Ladies ho wɔ afe 2012 mu. Ɔbɛyɛɛ nyimpa tsitsir wɔ no bɔɔlbɔ kuw no mu ɔboae ma no bɔɔlbɔ kuw no gyee Ghana Mbaa Akansi Abɔtsir no toaa do mprɛnsa na afe 2019 Ghana Mbaa Akansi Soronko no so dɛmara.
Afe 2019 mu no, ɔkɔr bɔɔlbɔ kuw Diósgyőri VTK a ɔwɔ Hungary mu kedzii mfe ebien. Ɔbɔe maa Női NB I ma wɔdze bɔɔlbɔ akansi kor baa ewiei ana ɔresan aba Ghana abɔbɔ ama no bɔɔlbɔ kuw dadaw no a. Ɔsanee baa Hasaacas ana wɔdze 2020–21 bɔɔlbɔ akansi no rehyehyɛ do a ɔboae ma no bɔɔlbɔ kuw no gyee a ɔman mu nyina akansi no, bɔɔlbɔ akansi no, kɔɔpow a osi do na WAFU Zone B akansi a wɔdaa no edzi wɔ afe 2021 mu no.Afe 2021 mu no, woyii Antwi kɔr 1207 Antalya Spor dɛ onkesi akan wɔ Mbaa Bɔɔlbɔ Akansi no mu wɔ Turkey man mu.

## Amanadze Edwumayɛ

### ɔbaabun
Antwi hyɛɛ no mbaabun ase maa Ghana wɔ hɔn a wonndzii mfe 17 wɔ 2010 mu. ɔkɔr do bɔ maa Ghana wɔ 2010 FIFA U-17 mbasiafo wiadze kɔɔpow wɔ Trinidad na Tobago.

Onyaa suahun wɔ 2010 dze n’ekyir no, wɔsan frɛɛ no wɔ Dzifuu 2012 mu, dɛ ɔnka 2012 FIFA U-17 mbasiafo wiadze afanae nyinara kɔɔpow a ɔkɔr do wɔ Azerbaijan noho. Nna ɔyɛ Ghanafo hɔn U-15 bɔɔlbɔfo a wɔboa ma Ghana tɔɔdo ebiasa noho no mu kor dɛ wɔhyɛɛ Germany dze tɔɔdo ebiasa. Wɔ agokansi no mu no, osii akan wɔ agordzi esia no nyinara mu na ɔbɔɔ sima 90 no nyinara.

### Opanyin
Antwi ka Ghana bɔɔlbɔkuw a wɔtɔɔdo ebiasa wɔ 2016 Ebibifo mbasiafo kɔɔpow akansi mu.

## Enyimnyamhyɛ
**Hasaacas Mbasiafo** 

* Ghana Women's Premier League (GWPL): 2012–13, 2013–14, 2014–15, 2020–21
* Ghana Women's Special Competition: 2019
* Ghana Women's FA Cup: 2021
* WAFU Zone B Tournament: 2021
* CAF Women's Champions League runner-up: 2021

**Ghana U17**
* FIFA U-17 Women's World Cup third place: 2012

**Ghana**
* Africa Women Cup of Nations third place: 2016

## Mboaedze
Nkyekyεmu:Ghanafo
Reo Addai Basoah

**Reo Addai Basoah**(1936-July 30,2002) nna ɔyɛ mbrahyɛbaguanyi dze ma Kumawu ambatow mpasua do wɔ Esuantse Mantɔw mu wɔ Ghana. Nna ɔyɛ kuw ba wɔ mbrahyɛbagua fie a ɔtɔ do ebien na ebiasa wɔ "4th Republic" mu wɔ Ghana. Nna ɔyɛ panyin a ɔda asɔyɛ a wɔhwɛ sikasɛm do mbrahyɛbagua fie, kɛpem dɛ odzii nkonyim wɔ mfe apem ahankron eduokron esia(1996) mu ma wɔdze no sii adze do wɔ mfe apem ahankron eduoron esuon(1997) mu

## ABƆSE NA NWOMASUA:
Wɔwoo Basoah wɔ mfe apem ahankron eduasa esia mu, na ɔkɔr skuul wɔ  Cambridge Technical College a ɔwɔ London. Ɔsan so kɔr skuul wɔ Yale University ansaana ɔrokɔ College in Cambridge akɔyɛ "Economics". Wɔ mfe apem ahankron eduosia ebien(1962) mu no, ɔbɛyɛɛ "Barrister-at-Law" wɔ Lincoln's Inn. Basoah sane so yɛ "economist" wɔ Commonwealth Economic Committe a ɔwɔ London na World Bank wɔ Washington,D.C. fitsi 1965 kesi 1972.

## AMANYƐSƐM:
N'amanyɛsɛm hyɛɛ ase wɔ 1992 ber a odzii kan kɔr mbrahyɛbagua fie dɛ "Commissioner" dze ma ɔman  ɛntaprase(enterprise) commission. Ekyir no woyii no dɛ panyin a ɔda sikasɛm kɔmɛtsii(committee) no do wɔ 1997. Ogyinae wɔ mfe apem ahankron eduokron esia(1996) ambatow no mu dze maa Kumawu ambatow mpasua wɔ NPP amanyɛkuw ne dzin mu, na ɔdze amba 15,025 dze dzii nkonyim. Ɔsanee so gyinaa bio wɔ mfe mpem ebien(2000) ambatow no mu na ɔdze amba 13,554 a ɔyɛ ɔha nkyɛmu eduonu esuon ekyir pɔw eduowɔtwe(57.80%) nyaa ne dzibew no bio. Owuii ansaana ne mber bɔ so wɔ egua no do.

## OWU:
Basoah wuii wɔ Korle-Bu-Teaching Hospital wɔ nda ebiasa ekyir osan ne yarba no ntsi.

Nkyekyεmu:Ghanafo
Nkyekyεmu:Ghana mbrahyɛbaguafo 2001-2005
Nkyekyεmu:Ghana mbrahyɛbaguafo 1997–2001
Richard Akuoko Adiyiah

**Richard Akuoko Adiyiah (** Kwakwar 20,1955- Fankwa 30, 2022)  nna ɔyɛ Ghanan amanyɛnyi. Na ɔyɛ kuw ba wɔ mbrahyɛbagua fie a ɔtɔ do enum wɔ Ghana amambu a ɔtɔ do anan no mu.

## Ɔbra Ahyɛse Na Nwomasua
Wɔwoo Adiyiah wɔ Kwakwar 20,1955. Ofir Dwaaho wɔ Esuantse Mantɔw mu, Ghana. Onyaa ne ntoado skuul ntsetsee wɔ Opoku Ware skuul na ɔsan so nyaa master's degree wɔ Public Adimistration wɔ Kennedy School of Government of Harvard University. Ɔsan so kɔr skuul wɔ Yale School of Management in New Haven.

## Edwuma
Nna Adiyiah yɛ panyin a ɔhwɛ sikasɛm do(Finance Officer). Na ɔyɛ 'Chief Finance Officer of the United Nations Observer Mission in Georgia (UNOMIG)'. Ekyir no ɔyɛɛ edwuma wɔ Financial Controller of GIHOC Distilleries Company Limited. Woyii no ɔno nye Chief Executive Officer of Produce Buying Company.

## Amanyɛsɛm
Nna Adiyiah yɛ New Patriotic Party amanyɛkuw nyi. Wɔ Mumu 2008 no, ogyinaa mu wɔ 2008 Ghana amansan abatow no mu na odzii nkonyim. Ɔdze amba 16,080 wɔ 31,196 mu na ɔdze dzii nkonyim wɔ Ahafo Ano North . Na ɔyɛ mbrahyɛbaguanyi dze ma Ahafo Ano North fitsi 2008 kesi 2012.

## N'abrabɔ Na Owu
Adiyiah waree nyaa mba baanan.  Na ɔyɛ Kristonyi na Asɔrba wɔ Light House Church Internatioanl.

Adiyiah wui wɔ ne fie wɔ Fankwa 30,2022, onyaa mfe 67.

## Mboaedze

Nkyekyεmu:Ghanafo
Nkyekyεmu:Ghana mbrahyɛbaguafo 2005-2009
Nkyekyεmu:Ghana mbrahyɛbaguafo 2009–2013
Richard Sam Quarm

**Richard Sam Quarm** yɛ Ghana amanyɛnyi na mbrahyɛbaguanyi ma Gomoa East abatow mantɔw mu wɔ Mfinimfin Mantɔw mu wɔ Ghana, wɔ mbrahyɛbagua a otsia anan wɔ Kwasafoman a a ɔtɔ do anan no mu.

## Ɔbra ahyɛse na nwomasua
Afe apem ahaakorɔn eduosia anan Ayɛwoho bosoom ne da a otsia eduonu awɔtwe mu na wɔwoo Quarm. Ɔkɔr Suapɔn wɔ University of Ghana, na hɔ na onyaa ne Master of Business degree. N'nyi tsiim nkontaabu do.

## Edwuma
Quarm yɛ nkontaabunyi. Ɔsanso yɛ amanyɛnyi.

## Amanyɛsɛm
Quarm kɔr amanyɛsɛm mu wɔ ber a wɔpaaw no dɛ mbrahyɛbaguanyi maa Gomoa East abatow mpasuar a ɔwɔ Mfinimfin mantɔw mu wɔ Ghana wɔ afe 2004 mu Ghana amansan abatow no mu. Ɔyɛ New Patriotic Party no kuwba. Quarm soom afe anan pɛr. Nkyir yi ogyinaa maa ne mpasuar no wɔ mbrahyɛbagua a otsia anan wɔ mbrahyɛbagua a ɔtɔ do anan no mu fitsi afe mpemebien na enum Sanda bosoom no ne da a ɔtɔ do esuon no kesi afe mpemebien na akorɔn Sanda bosoom ne da a ɔtɔ do esia mu. Ekow Panyin Okyere Eduamoah a ɔyɛ NDC kuwba no botuu no adze do wɔ afe mpemebien na awɔtwe Ghana asahen abatow no mu.

### Afeb2004 Abatow
Afe 2004 Ghana amansan abatow no mu na na odzi kan a wɔpaaw Quarm dɛ mbrahyɛbaguanyi wɔ mba 19,634 a onyae fii mba dodow 37,801 no mu. Nna aba yi nye 51.9%  yɛ pɛr. Wosiaan Justice Ekow Asafua-Ocran a ɔyɛ People's National Convention kuwba, Theophilus Kofi Ampah a ɔyɛ National Democratic Congress kuwba, Grace Ignophia Appia a ɔyɛ Convention People's Party kuwba, Evans Kofi Otoo a ɔyɛ Democratic People's Party kuwba; na Kofi Otu na Michael Leonard Kojo Amoah a wɔyɛ "independent candidates" ho paaw Quarm. Mba a wonyae yɛ 0.6%, 38.2%, 2.9%, 0.7%, 5.1% na 0.5% pɛpɛɛpɛr. Quarm kɔr mbrahyɛbaguafie wɔ NPP dzin mu. Nna ne mpasuar ka abatow mpasuar du esia a NPP amanyɛkuw no kantann do wɔ Mfinimfin Mantɔw mu wɔ dɛm abatow no ho. Ne nyinara mu no, NPP nyaa dɔmpem dzibew a ɔyɛ ɔha nye eduonu awɔtwe mbrahyɛbafie ngua wɔ mbrahyɛbagua a otsia anan no wɔ kwasafoman a ɔtɔ do anan no mu wɔ Ghana.

## Ne bra
Quarm yɛ Kristianyi.

## Nhwɛdo

# ^ ***a*** ***b*** ***c*** ***d*** ***e*** ***f*** 
# ^ ***a*** ***b*** ***c*** 
# ^ ***a*** ***b*** ***c*** ***d*** 
# **^** 
# **^** 
# **^** "Statistics of Presidential and Parliamentary Election Results". *Fact Check Ghana*. 10 August 2016. Retrieved 4 August 2020.

Nkyekyεmu:Ghanafo
Nkyekyεmu:Ghana mbrahyɛbaguafo 2005-2009
Nkyekyεmu:Ghana mbrahyɛbaguafo 2001-2005
Rita Tani Iddi

**Rita Tani Idd**i yɛ Ghana amanyɛnyi a na ɔyɛ mbrahyɛbaguanyi wɔ Gushiegu ambatow mpasua mu fir afe 2005 kɔsi afe 2009.

Rita dzii nkonyim wɔ Gushiegu atenae no mu wɔ bosoom Mumu afe 2004 amansan ambatow no mu wɔ Ɔman Ho Dɔ Kuw Fofor (New Patriotic Party - NPP) tekiti do nanso ɔdzii nkoguo wɔ mmɔdzen a ɔdzi hɔ a ɔbɔe dɛ ɔbɛgyina ambatow mpasua no ananmu wɔ bosoom Mumu afe 2008 amansan ambatow no mu. Ber a na ɔwɔ Mbrahyɛbagua mu no, ɔyɛɛ Ɔsoafo abadziakyir a ɔhwɛ Asase na Abɔdze mu Ndzɛmba do a ɔhwɛ Tow do (deputy Minister for Lands and Natural Resources in charge of Mines). Mprɛmprɛn ɔyɛ Ghana commissioner abadziakyir wɔ United Kingdom na Ireland.

## Ɔbra ahyɛase na nwomasua
Wɔwoo Tani wɔ 14 Fankwa 1949. Ɔkɔɔ Cape Coast Esuapɔn (University of Cape Coast) mu baabi a ɔnyaa abɔdzin krataa wɔ Ofie Nyansahu mu (Diploma in Home Science), ɔno ekyi no ɔkɔɔ n’adzesua do wɔ Nwomasua Esuapɔn (University of Education) a ɔwɔ Winneba, faako a ɔnyaa nye Nwomasua abɔdzin krataa wɔ Ofie Nyansahu mu (Bachelor of Education in Home Science).

## Edwuma
Rita Tani Iddi yɛ ɔkyerɛkyerɛnyi wɔ n’edwuma mu, ɔkyerɛɛ adze wɔ sukuu ahodo bi mu wɔ Ghana, Iyinom bi nye Yendi Ntoado Sukuu (Yendi Senior High School) na Berekum Ntsetsee Kɔlege (Berekum Training College). Wɔpaw no dɛ Ɔmantɔw Panyin wɔ Gushegu ambatow mpasua a ɔwɔ Ghana Etsifi Mantɔw mu. Ɔsan nso bɛyɛɛ Mbrahyɛbagua a ɔtɔ do anan (4) a ɔwɔ Ghana Amansin a ɔtɔ do anan (4) no mbrahyɛbaguanyi a ɔgyina Gushegu ambatow mpasua ananmu na ɔyɛɛ Ɔsoafo Abadziakyir a ɔhwɛ Asase, Kwae na Atopae do a na ɔhwɛ atopae edwuma do wɔ ber a na ɔyɛ Ghana Ɔmanpanyin dedaw no, John Agyekum Kufuor nnyido na seesei ɔyɛ Ghana Commissioner Abadiakyir. Tani Iddi nso yɛ Ghana amanyɛnyi.

## Amanyɛsɛm
Rita Tani yɛ Ghana amanyɛnyi, a ɔsii akan wɔ afe 2004 Ghana amansan ambatow mu dɛ mbrahyɛbaguanyi maa Gushegu ambatow mpasua a ɔwɔ Ghana Etsifi Mantɔw mu wɔ Ɔman Ho Dɔ Kuw Fofor (New Patriotic Party) no tekiti do. Ɔdzii nkonyim wɔ ambatow no mu a nye nyinara yɛ 14,643 a ɔgyina hɔ ma 52.80% sene dzea ɔnye no reko, Iddrisu Hudu a ɔfir Ɔman Demokrasi Mbrahyɛbagua Kuw (National Democratic Congress) a ɔnyaa ambatow 13,108 a wɔtow nyinara a ɔgyina hɔ ma 47.20%, na ɔmaa ɔbɛyɛɛ Mbrahyɛbaguanyi ma Mbrahyɛbagua a ɔtɔ do anan (4) wɔ Ghana Amansin a ɔtɔ do anan (4).

Ɔsan nso yɛɛ Ɔsoafo Abadziakyir a ɔhwɛ Asase, Kwae na Atopae do a ɔhwɛ atopae edwuma do (Deputy Minister of Lands, Forestry and Mines in charge of the mines sector) wɔ Kan Ɔmanpanyin Kufour aber do.

## N'abrabɔ
Rita Tani yɛ Kristonyi wɔ ɔsom mu.

## Hwɛ iyi nso

* List of MPs elected in the 2004 Ghanaian parliamentary election
* Gushiegu (Ghana parliament constituency)

## Nhwɛdo


Nkyekyεmu:Ghana Amanyɛnyi
Nkyekyεmu:Ghanafo
Nkyekyεmu:Ghana mbrahyɛbaguafo 2005-2009
Nkyekyεmu:Ghana mbrahyɛbaguafo 2001-2005
Richard Dornu Nartey

**Richard Dornu Nartey** wɔwoo wɔ Ebɔbira 26, 1949. Ɔyɛ Ghana ɔmanyɛnyi na mbrahyɛbaguanyi ma mbrahyɛbagya a odzi kan na dza ɔtɔ do ebien wɔ aban a ɔtɔ do anan mu wɔ Ghana. Ogyinaa maa Shama a ɔwɔ Anee Mantɔw mu wɔ Ghana.

#### <u>Abraba ahyɛase na nwomasua</u>
Wɔwoo Nartey wɔ afe 1949 mu wɔ Shama a ɔwɔ Ghana. Okosuaa adze wɔ Ghana Suapɔn mu na onyaa abodzin krataa wɔ Borɔfo kasa, Russia kasa na linguitsics mu, ɔsan kɔr Ghana Institute of Management and Public Administration na onyaa postgraduate diploma wɔ public administration mu.

#### <u>Amanyɛsɛm</u>
Wodzii kan toow amba maa Nartey dɛ mbrahyɛbaguanyi wɔ afe 1992 Ghana ambatow kɛse no mu. Nna ɔyɛ mbrahyɛbaguanyi ma mbrahyɛbagua a odzi kan wɔ aban a ɔtɔ do anan mu wɔ Ghana. Afe 1979 mu no, nna Ernest Nii Tachie-Otoo a ɔwɔ Action Congress Party (ACP) na ogyina aban mu ma Shama ambatow mpasua. Afe 1992 mu no, amanyɛkuw ahorow bi anngye ambatow kɛse no anntom, iyi maa National Democratic Congress kuwmba no bɔdɔɔ so wɔ mbrahyɛbaguafie. Afe 1996 Ghana ambatow kɛse no mu no, onyaa amba 12, 756 a egyina hɔ ma 39.70% fii amba dodow a wɔtoow no mu. Ɔdze dzii n'akansifo no do nkonyim. Ernest Nii Tackie-Otoo a ɔwɔ Convention Peoples Party nyaa amba 6,648 a egyina hɔ ma 20.70%, Angelina Baiden Amissah a ɔwɔ New Patriotic Party nyaa amba 5,934 a egyina hɔ ma18.50% na Paul Kingsley Awotwi a ɔwɔ Peoples National Convention nyaa amba 527 a egyina hɔ ma 1.60%. Ɔno na nna ɔyɛ ɔdodowfo no hɔn panyin wɔ mbrahyɛbagua a odzi kan wɔ aban ɔtɔ do anan mu wɔ Ghana. Odzii nkogu wɔ afe 2000 Ghana ambatow kɛse no mu ma Angelina Baiden a ɔwɔ New Patriotic Party bɛhyɛɛ n'ananmu.

Afe 1997 mu no, ɔtoo nsa frɛɛ mpanyimfo a wɔwɔ kabi-ma-menka nhyehyɛɛ mu dɛ wɔnyɛ kor nhwɛ mbrɛ wɔbɛma ɔman no mpontu akɔ nkan. Ɔkasaa wɔ dwumadzi a nna National Commission for Civic Education (NCCE) ahyehyɛ a n'asɛmti nye "Yɛdze kabi-ma-menka nhyehyɛ ridzi dwuma- Nsɛm a ɔrokɔ do wɔ Sekondi no ase.

##### <u>Edwuma</u>
Ɔyɛ mbrahyɛbaguanyi dada ma Shama ambatow mpasua wɔ Sanda 7, 1993 kesi Sanda 7, 2001, Ɔsoafo abadziekyir a ɔhwɛ nsaase na nkwae do. Ɔsan yɛ edwumakwankyerɛfo.

##### <u>N'abrabɔ mu nsɛm</u>
Nartey awar awo mba esuon.

Nkyekyεmu:Ghanafo
Nkyekyεmu:Ghana mbrahyɛbaguafo 1997–2001
Nkyekyεmu:Ghana mbrahyɛbaguafo 1993–1997
Richard Lassey Agbenyefia

**Richard Lassey Agbenyefia** yɛ Ghana amanyɛnyi a nna ɔyɛ mbrahyɛbaguanyi dze ma Keta ambatow mpasua fir afe 2005 kesi afe 2017.

## Ɔbra ahyɛase na nwomasua
Wɔwoo Richard wɔ Dzifuu 19, 1968. Ofi Keta, kurow a ɔwɔ Firaw Mantɔw mu wɔ Ghana. Onyaa ne LLB fir Ghana Suapɔn mu( University of Ghana) wɔ afe apem ahaakorɔn eduokron esuon (1997) na ne BL wɔ Ghana Mbra Skuul (Ghana School of Law) mu wɔ afe apem ahaakorɔn eduokorɔn akorɔn mu.

## Edwuma
Ɔyɛ mbranyimfo. Nna ɔyɛ kwankyerɛfo wɔ Belorm Legal Consult wɔ Nkran.

## Amanyɛsɛm
Ɔyɛ kuwba dze ma National Democratic Congress amanyɛkuw no. Nna ɔyɛ mbrahyɛbaguanyi dze ma Keta ambatow mpasua wɔ Firaw Mantɔw mu a ɔwɔ Ghana.

## N'abrabɔ
Wɔawar wɔ mba baasa. Ɔyɛ asɔrba wɔ Catholic asɔr.

## Nhwɛdo

Nkyekyεmu:Ghana Amanyɛnyi
Nkyekyεmu:Ghanafo
Nkyekyεmu:Ghana mbrahyɛbaguafo 2005-2009
Nkyekyεmu:Ghana mbrahyɛbaguafo 2009–2013
Nkyekyεmu:Ghana mbrahyɛbaguafo 2013–2017
Nkyekyεmu:Ghana mbrahyɛbaguafo 2001-2005
Rosamond Asiamah Nkansah

*
*

**Rosamond Asiamah Nkansah** yɛ Ghananyi a ɔhwɛ ma wodzi mbra do na ɔsan yɛ basiaba a wodzi kan fa no wɔ Ghana apolisifo edwuma mu,ɛna oguaa apolisifo nso.

Nkyekyεmu:Ghanafo
Ruins of Loropéni

**Loropéni amamfõ** (Brɔfo - English kasa mu: ***ruins of Loropéni''','' Franse kasa mu: ***Ruines de Loropéni**') yɛ finimfin mber mu egyapadze a ɔbɛn Loropéni kurow a ɔwɔ Burkina Faso anaafo afam. Wɔdze kaa UNESCO Wiadze Egyapadze Kyerɛwtohɔ wɔ afe 2009. Saa amamfõ yi nye ɔman no Wiadze egyapadze a odzi kan. Bea a nye kɛse yɛ hekta 1.113 (acre 2.75) no bi nye abo afasu ahorow (an array of stone walls) a na ɔyɛ finimfin mber mu abankɛse bi, a wɔakora do yiye kyɛn biara wɔ du (10) mu wɔ mpɔtsam hɔ. Anyɛ yie koraa no, wɔyɛ mfe apem nyi. Lohron anaa Kulangofo na wɔtse atrae hɔ na odzii yie osian sika kɔkɔɔ aguadzi a ɔkɔɔ do wɔ Sahara afa so no nti, na ɔkɔɔ sor wɔ afeha a ɔtɔ do du-anan (14) na duason (17) ntsam. Wogyaw hɔ wɔ afeha a ɔtɔ do duakron (19) ahyɛse.

## References
Saani Iddi

**Saani Iddi** (May 26, 1956 – June 5, 2012). Nna ɔyɛ Ghana ɔmanyɛnyi na edwumawura. Nna ɔsan yɛ Ɔsoafo abadziekyir a ɔhwɛ Nsu, Ndwuma na Efiefie do na afei mbrahyɛbaguanyi ma Wulensi a Etsifi Mantɔw mu wɔ Ghana. Ɔsaan yɛɛ mansin krakye wɔ Nanumba South mansin mu.

## Abraba Ahyɛase
Iddi fi Wulensi a ɔwɔ Etsifi Mantɔw mu wɔ Ghana na wɔwoo no wɔ Esusow Aketseaba 26, 1956. Onyaa abodzin krataa wɔ nwomasua mu wɔ Advanced level.

## Amanyɛsɛm
Nna Iddi yɛ mbrahyɛbaguanyi wɔ mbrahyɛbagua a ɔtɔ do enum wɔ aban a ɔtɔ do anan mu wɔ Ghana. Ogyinaa dɛ New Patriotic Party kuwba wɔ afe 1996 Ghana ambatow kɛse no mu na ɔdze amba 6, 636 a egyina hɔ ma 26.70% dzii nkonyim dɛm afe no. Odzii nkogu wɔ afe 2000 ambatow kɛse no na ɔmampanyin dada John Agyekum Kuffour paaw no dɛ Ɔmansin Krakye wɔ Nanumba North mansin mu. Ber a New Patriotic Party dzii nkogu wɔ afe 2004 Ghana ambatow kɛse no mu no, ɔmampanyin dada a oewu Evans Atta Mills paaw no dɛ Ɔsoafo abadziekyir a ɔhwɛ Nsu, Ndwuma na Efiefie do dɛm afe no. Iddi kegyinaa dɛ independent candidate wɔ afe 2008 Ghana ambatow kɛse no mu na ɔdze amba 10, 174 dzii nkonyim. Aka afe kor ma oewie n'edwuma no ofii mu.

## N'abrabɔ mu nsɛm
Iddi yɛ Kramonyi na owaree woo mba esuon. Ɔyaree kakra naaso oenntum annsa ma ofii mu wɔ Korle Bu teaching hospital in Nkran.

## Owu
Owui wɔ Obiradzi 5, 2012.

Nkyekyεmu:Ghanafo
Nkyekyεmu:Ghana mbrahyɛbaguafo 2009–2013
Nkyekyεmu:Ghana mbrahyɛbaguafo 1997–2001
Sabou

**Sabou** yɛ kurow bi a ɔwɔ Sabou Dwumadzibea a ɔwɔ Boulkiemdé Mantɔw mu wɔ Burkina Faso atɔe fam finimfin. Ɔyɛ Sabou Dwumadzibea no ahenkurow na nnyimpa 15,060 na wɔtse hɔ.
Sabratha Tsetsendɛm Babea

**Sabratha Tsetsendɛm babea** yɛ tsetsendzɛm babea a wotutu fam hwehwɛ tsetsefo nneɛma mu wɔ Sabrata no yɛ Numidziafo ne akyiri yi Romafo kurow a wɔatutu fam a ɔbɛn nnɛyi Sabratha a ɔwɔ Libya.

Nkyekyεmu:World Heritage Sites in Danger
Ruby Yayra Goka

**Ruby Yayra Goka** (wɔwoo no afe 1982 Esusuowaketseaba 15, Nkran ) yɛ Ghana se datser na ɔkyerɛwfo. Ɔwɔ mbuukuu du-enum na wonyim no wɔ abawdobɔdze ahorow a ɔagye wɔ Burt Award ma Ebibirmu kasadwin wɔ Ghana.

Goka, a owiei skuul wɔ Ghana Suapɔn  se skuul(University of Ghana Dental School),  a mprenpren yi ɔhwɛ se fɛkuw no do wɔ Firaw Mantɔw Asopitsi, Ho do.

## Ɔbra
Wɔwoo no wɔ Nkran,  Ghana, Simon Yao Goka, a ɔyɛ nwomasuanyi a ɔakɔ ahomgye mu na Lydia Aku Goka, maame a ɔtse fie na wɔwoo no. Ruby nyaa mfe ebien no, n'ebusua no tui kɛtsenaa Ethiopia, hɔ na ɔkɔr Peter Pan International Skuul.  Onyaa mfe esia no, n'ebusua no san baa Ghana na ɔbɔtoaa ne ahyɛse na nsɔwdo nwomasua wɔ St. Anthony's Skuul (1988–96) na Achimota Skuul (1996–99) a ne nyinara wɔ Nkran.

Onyaa ne BDS fii University of Ghana Dental Skuul mu wɔ afe 2009 na ɔnye Ridge Asopitsi Nkran, yɛɛ edwuma mfe ebien. Ekyir no ɔkɛtsenaa Sogakofe, hɔ na ɔnye South Tongu mansin Asopitsi so kɛyɛɛ edwuma mfe ebien. Ɔbɛyɛɛ Ghana Colledge of Physicians na Surgeons wɔ afe 2016 mu ber a owiee ne n'atsenae ntsetsee wɔ Komfo Anokye Teaching Hospita, Kumasi. Mprenpren yi ɔno na ɔhwɛ Dental Department wɔ Firaw Afamu Asopitsi do wɔ Ho.

Afe  2017 mu no, Goka nyaa abawdobɔdze wɔ ne nkyerɛw na ne tsirmu mbɔe akyerɛw ho wɔ 40 under 40 abawdobɔdze wɔ Ghana. Wɔbɔɔ n'abawdo dɛ Medical Excellence Award wɔ Dentistry wɔ dɛm afe no ara mu. Goka yɛ afe 2017 Mandela Washington fɛfo.

## Bibliography
**Mpanyimfo mbuukuu**:

* *Disfigured* (2011)
* *In The Middle of Nowhere* (2011) 
* *Rain Music* (to be published in 2018)

**Hɔn a woenyin kakra hɔn mbuukuu**:

* *The Mystery of The Haunted House* (2010)
* *The Lost Royal Treasure* (2011)
* *When the Shackles Fall* (2012)
* *Those Who Wait* (2012)
* *Perfectly Imperfect* (2013)
* *Plain Yellow* (2014)
* *The Step-Monster* (2015)
* *To Kiss A Girl* (to be published in 2018)

**Mbofra mbuukuu**:

* *A Gift for Fafa*
* *Tani’s Wish* (2016)
* *Mama’s Amazing Cover Cloth* (to be published in 2018)
* *My First Visit to the Dentist* (Co-authored with Richard Selormey. To be published in 2018)

**Anthologies**:

* *Mother, Anthology of writing on mothers* (contribution: "The ABCs of motherhood")

## Abawdobɔdze

* Medical Excellence Award – Dentist category (2017)
* 40 under 40 award – Authorship and creative writing (2017)
* Burt Award for African Young Adult Literature (2017) (Finalist)
* Ghana Writers’ Awards – Short Story Category (2017) (Finalist)
* Burt Award for African Young Adult (2017) (Honour Prize)
* Burt Award for African Literature (2015) (First Prize)
* Burt Award for African Literature (2014) (Second Prize)
* Burt Award for African Literature (2013) (First Prize)
* Burt Award for African Literature (2012) (Second Prize)
* Burt Award for African Literature (2012) (Honourable Mention)
* Burt Abawdobɔdze dze ma Ebibirmu kasadwin(2011) (Second Prize)
* Burt Award for African Literature (2010) (Third Prize)

## Nhwɛdo

Nkyekyεmu:Ghanafo
Rose Mensah-Kutin

**Dr Rose Mensah-Kutin** (a wɔwoo no  Ɔberɛfɛw 22,1955) yɛ  obi a odzi nsɛm a ɔfa mbanyin na mbaa ho ekyir yie na ɔyɛ nsɛnkyerɛw edwuma wɔ Ghana. Ɔbɛsɛ 2016 mu no, nna ɔyɛ  Afrika Atɔe Afamu panyin ma ABANTU for Development.

## Ne Bra Ahyɛse
Wɔwoo no tsetsee no wɔ Brofoyedru, kurow bi a ɔwɔ Adansi Anee mansin mu wɔ Esuantse Mantam mu wɔ Ghana,a nna n'awofo yɛ kookoo na kɔfe ekuafo.

## Nwomasua
Nna Ɔbenfo Mensah-Kutin yɛ Brofoyedru Finimfin na United Methodist Finimfin Skuul mu suanyi. Owiee Accra Girls' Ntoado Skuul na ekyir no ɔkɔr Aggrey Memorial Zion Ntoado Skuul kɛyɛɛ n'adzesua a ɔto do esia. Owiee Esuapɔn  ntsetsee wɔ Borɔfo na Abakɔsɛm mu wɔ afe 1978 mu wɔ University of Ghana mu na ɔsan yɛɛ Esuapɔn ntsetsee a ɔtɔ do ebien wɔ Mass Communication mu wɔ Esuapɔn kor noara mu wɔ afe a odzi hɔ no mu. Ɔsan wɔ abɔdzin krataa a ɔtɔ do ebien bio wɔ Institute of Social Studies, The Hague,na ɔwɔ PhD wɔ Gender na Energy Studies mu wɔ Birmingham Esuapɔn mu, a ɔwɔ UK.

## Edwuma
N'edwuma ahyɛse mu no, ɔyɛɛ edwuma dɛ samufo boafo maa Daily Graphic wɔ Ghana wɔ ber kumaa bi a ekyir no ɔnye obi dze Network for Women’s Rights bɔbɔɔ adze wɔ Ghana mu wɔ afe 1999 mu. Ber bi no, ɔbɛyɛɛ Social Impact Assessment officer wɔ Ghana Ministry of Mines and Energy. Ɔno nye kuw panyin a ɔda mpanyimfo a wɔda International Gender and Energy Network (ENERGIA) a ɔwɔ Netherlands na African Women Development Fund a wɔ Nkran, Ghana no nyina ano. Sesei dze, ɔyɛ Afrika Atɔe Afamu panyin ma ABANTU for Development., amanaman ntamu edwumakuw a ɔnnnhyɛ aban ase a ɔhyɛ mbaa dzen ber a wɔma hɔn  mpanyindzi ho ntsetsee a ɔdze daadaa mpontu ba

## N'abrabɔ
Ɔawar Okunyin Kwame Karikari a wɔwɔ mba baanan.

## Mboaedze
Nkyekyεmu:Ghanafo
Sally Mugabe

**Sally Mugabe** yɛ  Robert Mugabe(Zimbabwe manpanyin dadaw) ne yer a odzi kan  nna ɔbaapanyin a odzi kan wɔ Zimbabwe fitsi 1987 kesi ne wu da wɔ 1992. Nna dodow nyim dɛ Amai(Zimbabwe maame).

## Abrabɔ Ahyɛse
**Sarah Francesca Hayfron** **yɛ** obi a wɔwoo no wɔ Gold Coast ( Ndɛ ber mu Ghana) a Britishfo hwɛ hɔn do. Sally na ne nua Atta, Esther yin wɔ amanyɛsɛm fie a nna ɔka amaneɔsem a onyin paa wɔ Gold Coast. Ɔkɔr skull wɔ Achimota ntoado skull. Ɔtoa do kɔr suapon ko suaa adze ansaana ɔbɛyɛ kyerɛkyerɛnyi.

Ohyia no kun Robert Mugabe wɔ Gold Coast bea wɔfrɛ no  Takoradze Akyɛkyerɛfo Ntsetse Skull. Hɔ na hɔn nyinara kyerɛɛ adze nna wofir mu kɔr Southern Rhodesia a wɔwaree wɔ Ebɔbira 1961 wɔ Salisbury.

## Akwantu na Ebusua
Dɛ mbrɛ ɔyɛ kyerɛkyerɛnyi a watsetse no, ogyina mu dɛ akonam amaneɔnyi na amanyɛsɛm ho dawur bɔ nyi. Hayfron  dawurbɔ  a ɔfa  amanyɛsɛm ho edzi fir 1962 a na ɔbɔ noho mbɔdzen dɛ ɔbɔboa Ebibirmu mbasiafo ano ama wako  etsia Southern Rhodesia mbra a na hɔn enyiwa nngye ho. Wɔbɔɔ no kwadu na wɔdze no kɔr efiadze mfe Enum.

Wɔ 1967 mu no, Sally kɔr akwantu mu wɔ London na nna ɔtse Ealing, Watson London; wɔhwɛ no wɔ Britian wɔ fa bi a ɔyɛ British ariel Foundation na wɔ hwɛ no. Dɛm kuw a wɔboa nyimpa no , wɔhyɛɛ ase wɔ 1960. Wɔ mfe awɔtwe a odzi kan wɔ n'abrabɔw mu no, Ɔdze ne mfe a nna ɔtoado no bɔ dawur dɛ wobeyi amanyɛfo a wɔdze hɔn gu fiadze nyinara wɔ Rhodesia a nna no kum ka ho . Wɔdze no too fiadze wɔ 1964 a ɔda hɔ mfe du. Hɔn ba kor a wɔfrɛ no Nhamodzenyika a wɔ wo no 1963 wɔ ber wɔkyer no tow fiadze. Abɔfra nyaa bun yarba na owui wɔ Ghana wɔ 1966. Woama Mugabe kwan ma ɔannkɔ ne ba no eyi. Ne egya wui wɔ 1970.

British Home Office  yɛ dɛ wobeyi no efi hɔn kurow mu wɔ 1970, naaso ber a ne kun a ɔda ho ara da efiadze no dze adzeserɛdze kɔtoo British Ɔmanpanyin, Harold Wilson, ne Amannɔne na Amanaman Nkabom edwumayɛbea hɔ ekyir no, wɔmaa no kwan dɛ ɔbɛtra British. 

## Mboaedze
.

Nkyekyεmu:Ghanafo
Sally Torpey

**Sally Esinam Torpey** yɛ Ghana Adzepamnyi na oguadzinyi. Ɔsan yɛ Sikakorafo ma Nkran Association of Ghana Industries (AGI) na Ebibirmu Ambassador ma Fashion Business Association of America. Oedzi gua wɔ wiadze afanaa ahorow a United States, United Kingdom na Japan ka ho. Ɔyɛ KYEN (Kufuor Young Entrepreneurs) kuwba.  Sallet Fashion House Ghana yɛ nedze; the Sallet Foundation; na brands Oheema, The Travelers Custom Made Clothing (TCMC), na JAK Gentle Giant Collection. Ɔyɛ amanadze kasamafo a n'enyi gye wɔ adzepam, edwuma, mbasiafo kasamafo na noara no mpontu.  Ɔaba guabɔ na dawurbɔ krataa ahorow bi mu tse dɛ Afrikan Post, Washington DC dawurbɔ krataa,  Ghana web, Caribbean magazines, The CCWC na Creative Magazine wɔ Miami.

## Sallet Fashion House
Afe 2021 na ɔhyɛɛ Sallet Fashion House na Sallet Foundation ase. Nna wɔdze rikenyan art production industry no wɔ hɔn ntar nyɛe ho. Guadzi hwɛfokuw no na wɔboa Adzepam fie na fɛkuw no wɔ ntarhyɛ ntsetsee na bea a wɔyɛ mu dɛ mbrɛ ɔbɔboa hɔn a wɔnyɛ edwuma. Wɔreyɛ biribi aboa kuw ahorow na adzepamfo no na ɔyɛ Sallet Fashion House ne dadwen. Travelers Custom Made Clothing (TCMC) ka ne ndzɛmba a ɔyɛe no ho. TCMC yɛ custom made ntar na ɔhwɛ dɛ ɔbɛyɛ krado ama akwantufo a wobedzi ndaansa a hɔn nan si kwan do. Ɔayɛ yikyerɛ wɔ prama pii do wɔ Ghana na amanadze tse dɛ African Sustainable Eco-Friendly show (Ghana) na  Miami na New York fashion weeks.

## Sympathy International
Sympathy International a nna wɔfrɛ no  Millennium Ladies Club, bɔbɔɔ adze afe 2003 a nna Sally yɛ suanyi wɔ University Practice High School wɔ Oguaa. Ne dadwen kor nye dɛ ɔbɛtsetse mbasiamba wɔwɔ nsɔwdo skuul mu ma wɔabɛyɛ mpanyin pa. Ne botae tsitsir nye dɛ ɔbɔhwɛ nsɛnsɛm a ɔfata ho, nkanka mbasiafo a wɔwɔ nkurow nketsenketse mu wɔ Finimfin Mantɔw mu wɔ Ghana. N'enyisoadzehun nye dɛ ɔbɛma hɔn asetsena pa a ɔbɛma wɔabɔ abrabɔ korgyen a wobotum edzi yar do, ohia na wɔnnkam hɔn biribiara. Adwempɔw a ɔwɔ ma mbasiamba nye asetsena apɔwmudzen nwomasua,  na daakye nhyehyɛe. Apɔwmudzen edwumayɛfo,  edwuma afotufo na Ghana AIDS Commission boa no.

## Mboaedze
## Nhwɛdo

Nkyekyεmu:Ghanafo
Salma Frances Mancell-Egala

**Salma Frances Mancell-Egala** yɛ  Ghananyi a ogyina ma ɔman na amanaman afofor hɔn dwumadzi mu  na ɔka amanyɔkuw New Patriotic Party wɔ Ghana ho. Dɛm aber yi ɔyɛ  Ghana Anamusifo ma Turkey.[1]

## '''Ananmusifo Edwuma'''
Wɔ July 2017 no, Ɔmanpanyin Nana Akuffo-Addo bɔɔ ne dzin dɛ Salma Mancell-Egala mbɛyɛ Ghana Anamusifo edwuma wɔ Turkey. Na ɔka nyimpa 22 a wofri Ghana na wɔbɔ hɔn ho mbɔdzen a woyii hɔn dɛɛ hɔn da amanaman ho dwumadzi ano wɔ wiase nyinara mu.[1][2][3]

## Nhwɛdo
• ^ Jump up to:***a*** ***b*** *Online, MyJOY (2017-07-10). "Here's a full list of Akufo-Addo's 22 newly appointed Ambassadors". myjoyonline.com. myjoyonline. Retrieved 15 July 2017.*

**• ^** *Agency, Ghana News. "President Akufo-Addo presents credentials to 22 new ambassadors". ghanaweb.com. ghanaweb. Retrieved 15 July 2017.*

**• ^** *Ghana, Presidency of. "President Akufo-Addo appoints 22 more Ambassadors". presidency.gov.gh. presidency of Ghana. Retrieved 15 July 2017.*
Samarra

**Samarra** (Arabic: سَامَرَّاء, *Sāmarrāʾ*) yɛ kurow a ɔwɔ Iraq. Egyina Tigris asubɔntSen no Epuei fam mpoano wɔ Saladin Mantɔw mu, kilomita 125 (akwansin 78) wɔ Baghdad atsifi fam. Samarra kuropɔn no, Abbasid Caliph Al-Mutasim na ɔhyehyɛɛ maa nye Turkey edwumayɛfo asraafo a wɔyɛ asraafo bɛyɛ 3,000 a ɔkɔɔ sor bɛduu mpempem du du akyir. Wɔ afe 2003 mu no, na nyimpa dodow a wɔtse kurow no mu yɛ 348,700. Wɔ Iraq Ɔmanko no mu no, na Samarra wɔ "Sunni Triangle" a ɔsɔre tsia no mu.

Wɔ finimfin mber mu no, na Samarra yɛ Abbasid Caliphate no ahenkurow na ɔno nkutoo nye Nkramofo ahenkurow a aka a ɔkora nye mfitiase nhyehyɛe, adansi nye adwinni ho nkaedum ahorow do. Wɔ afe 2007 mu no, UNESCO too Samarra dzin dɛ ɔyɛ nye Wiadze Egyapadze Mbea no mu ekoro.

## Abakɔsɛm

### Samarra a Ɔwɔ Hɔ Ansa Na Abakɔsɛm Reba
Germanni fam tutufo Ernst Herzfeld na odzii kan tutuu Samarra a ɔwɔ hɔ ansa na abakɔsɛm reba no nkae wɔ 1911 na 1914 ntsam hɔ. Samarra bɛyɛɛ bea a wɔyɛ Samarrafo amandze no su. Efi 1946 no, nwoma ahorow a wɔdze kyerɛw nsɛm, nkrataa, amannyebɔ ahorow a ɔfa ndzɛmba a hɔnatutu fam a wontintimii na mfonyin ahorow no wɔ Freer Mfonyinsie Bea a ɔwɔ Washington, D.C.

Enyibuei no nyaa nkɔdo wɔ Ubaid ber no ekyi, dɛ kurow aman a edzi kan wɔ Epuei Fam a ɔbɛn no mu ekoro. Ɔkɔɔ do fi afe 5,500 A.Y.B.

### Wimu Tsebea
Samarra wɔ anhweatam so wim tebea a ɛyɛ hyew (Köppen wim tebea nkyekyem BWh). Osu dodow no ara tɔ wɔ awɔw bere mu. Sɛ wɔkyekyem pɛpɛɛpɛ a, afe biara wim hyew wɔ Samarra yɛ 22.7&nbsp;°C (72.9&nbsp;°F). Nsu bɛyɛ mm 171 (6.73&nbsp;in) tɔ afe biara.

## Wɔ Amandze a Agye Dzin Mu
Kasasin a ɔnye "Ber a woayɛ nhyehyɛe wɔ Samarra - Having an appointment in Samarra", a ɔkyerɛ owu no yɛ nwoma mu nsɛm a ɔfa tsetse Babilon anansesɛm bi a hɔnakyerɛw wɔ Babilon Talmud mu na W. Somerset Maugham kyerɛwee ho, a Owu ka mmɔdzen a ɔbarima bi bɔe a mfaso nnyi do dɛ obeguan afi nye ho no ho asɛm dzenam guankɔbea a woguan fii Baghdad kɔɔ Samarra no do. Akyir asɛm "The Appointment in Samarra" no yɛɛ ayɛsɛm bi a edzin koro no ara a John O'Hara kyerɛwee no mmoawa. Wɔka asɛm no wɔ "The Six Thatchers", 2017 Sherlock fa bi mu.

## Hwɛ Iyi Nso

* List of places in Iraq

Nkyekyεmu:World Heritage Sites in Danger
Samira Suleman

**Samira Suleman** ( Wɔwoo no dzifoo 16,1991) yɛ Ghana amanaman do bɔɔlbɔnyi a ne bɔɔlbɔ mu no ɔno na odzi entumi wɔ Iceland dze ma Víkingur Ólafsvík

Nkyekyεmu:Ghanafo
Sammy B. Wusah

**Sammy B. Wusah** (wɔwoo no wɔ Mumu 15, 1957) ɔyɛ Ghana amanyɛnyi na "educationist" Ɔsan so yɛɛ Mbrahyɛbaguanyi wɔ Damango-Daboya abatow mpasua do wɔ Etsifi Mantɔw mu wɔ Ghana.
## Ahyɛse Bra Na Nwomasua
Wɔwoo Wusah wɔ Mumu 15, 1957 wɔ Lingbensi-Daboya, wɔ Etsifi Mantɔw mu. Onyaa abɔdzin krataa a ɔyɛ "Bachelor of Education degree(Agriculture Science) UEW wɔ afe apem ahankron eduokron akron mu.
## Amanyɛsɛm
Nna Wusah yɛ mbrahyɛbaguanyi wɔ mbrahyɛbagua fie a ɔtɔ do enum wɔ 4th Republic mu wɔ Ghana wɔ National Democratic Congress (NDC) amanyɛkuw dzin mu wɔ Mumu 2008 Ghana amansan abatow mu a na ɔyɛ mbrahyɛbaguanyi dze ma Damango-Daboya abatow mpasua no. Ogyee egua no fii Alex Seidu Sofo hɔ wɔ Mumu 2008 mu a onyaa aba 2,450 wɔ aba 25,364 mu a ɔyɛ ɔha nkyɛm eduanan akron ekyir pɔw kor(49.1%) na wonyaa dɔm dodow wɔ mbrahyɛbagua fie. Ofii adze do wɔ mfe mpem ebien na duebien(2012) mu. 
## Edwuma
Asaana ɔbɛyɛ Mbrahyɛbaguanyi no, na ɔyɛ "budget officer" wɔ "Ghana Education Service" wɔ West Gonja mansin mu, Damango.

## N'abrabɔ
Wusah yɛ Kristonyi a ɔsom wɔ " Assemblies of God Church". Ɔawar wɔ mba baanan.

## Mboaedze

Nkyekyεmu:Ghanafo
Nkyekyεmu:Ghana mbrahyɛbaguafo 2005-2009
Nkyekyεmu:Ghana mbrahyɛbaguafo 2009–2013
Sampson Apraku

**Sampson Kwadwo Apraku** yɛ Ghana amanyɛnyi na mbrahyɛbaguanyi wɔ mbrahyɛbagua a odzikan na dza otsia ebien no mu wɔ kwasafoman a ɔtɔdo anan no mu dze ma Krachi mpasuar wɔ Firaw mantɔw mu wɔ Ghana.

## Ahyɛse Bra
Wɔwoo Apraku wɔ Krachi wɔ Firaw mbewdo wɔ Ghana.

## Amanyɛsɛm
Odzi kan no, wɔpaaw Apraku dɛ mbrahyɛbaguanyi wɔ NDC amanyɛkuw no  akwanya ahoma do wɔ mbrahyɛbagua a odzikan na dza ɔtɔdo ebien no wɔ kwasafoman a otsia anan no mu maa Krachi mpasuardo wɔ Firaw mbewdo wɔ Ghana. 
Wɔsanee paaw no bio wɔ afe apem ahaakorɔn eduokorɔn-esia Ghana asahen abatow no mu wɔ NDC amanyɛkuw no akwanya ahoma do dɛ ɔnsan nkɔsom no som  a otsia ebien mma Krachi kurow no. Mba dodow 48,386 a wɔkanee no, onyaa mu mba 31,055 a nna ogyina hɔ ma 44.10% tsiaa n'etsiafo Jilimah Patrick Charty a ɔyɛ "Convention People's Party"kuwba a onyaa mba 7,922 na ogyinahɔ ma 11.20%, Francis Gyefour nyaa mba 7,896 a na ogyina hɔ ma 11.20%, Isaac K. Bruce-Mensah Phoyon a onyaa mba 1,513 a na ogyina hɔ ma 2.10% na John Ajet-Nasam  a ɔyɛ "New Patriotic Party" no ananmusinyi a onyaa mba a ogyina hɔ ma 0.00%.

## Mboaedze

Nkyekyεmu:Ghanafo
Sampson Ottu Darkoh

**Sampson Ottu Darkoh** yɛ Ghana amanyɛnyi a ɔsoom Ga North ambatow mpasua a ɔwɔ Nkran Kuropɔn Mantɔw mu wɔ Ghana.

## ƆBRA AHYƐSE:
Wɔwoo Sampson Ottu Darkoh wɔ Ga North wɔ Nkran Kuropɔn Mantɔw mu wɔ Ghana.

## AMANYƐSƐM:
Ottu hyɛɛ ne n'amanyɛsɛm ase wɔ mfe apem ahankron eduokron esuon(1997) mu ber a odzii nkonyim wɔ mfe apem ahankron eduokron esia(1996) Ghana ambatow kɛse no mu. Odzii Amadu Bukari Sorgho a ɔyɛ NDC amanyɛkuwnyi na Ibrahim Hollison a ɔyɛ NIP amanyɛkuwnyi hɔn do nkonyim. Onyaa 36.00% na nkaafo no nyaa 34.00% na 4.50%. Ɔsan so bɛyɛɛ mbrahyɛbaguanyi wɔ mfe mpem(2000) a ɔyɛ mbrahyɛbagua fie ɔtɔ ebiasa wɔ "4th Republic" mu wɔ Ghana, a onyaa amba 40,327 wɔ NPP amanyɛkuw dzin mu.

Nkyekyεmu:Ghanafo
Nkyekyεmu:Ghana mbrahyɛbaguafo 2001-2005
Nkyekyεmu:Ghana mbrahyɛbaguafo 1997–2001
Samuel Erickson Abakah

**Samuel Erickson Abakah (**wɔwoo no Ɔbɛsɛ 10,1959) ɔyɛ Ghana amanyɛnyi na kuw ba wɔ NPP amanyɛkuw no mu. Ɔyɛ mbrahyɛbaguanyi dze ma Shama ambatow mpasua, wɔ Anee Mantɔw mu wɔ Ghana.

## Ɔbra Ahyɛse Na Nwomasua
Abakah fir Abuesi. Ɔyɛ Barrister

Nkyekyεmu:Ghana Amanyɛnyi
Nkyekyεmu:Ghanafo
Nkyekyεmu:Ghana Mbrahyɛbaguafo 2021-2025
Samuel Johnfiah

**Samuel Johnfiah** (wɔwoo no 9 Fankwa 1952) yɛ Ghana amanyɛnyi a ɔyɛɛ mbrahyɛbaguanyi maa Ahanta West mansin wɔ Ghana Amansin a ɔtɔ do anan (4) no Mbrahyɛbagua a ɔtɔ do enum (5) mu.

## Ɔbra ahyɛase na nwomasua
Wɔwoo no wɔ 9 Fankwa 1952.[1] Ɔfir Hotopo a ɔwɔ Ghana Atɔe Mantɔw mu. Ɔnyaa nye National Diploma wɔ Kuedwuma a Wɔdze Dzi Dwuma Kɛse mu (General Agriculture) wɔ Ghana Esuapɔn mu wɔ afe 1984 mu. Ɔsan nso nyaa nye Executive Masters wɔ Aban na Akannyifo mu (Governance & Leadership - EMGL) wɔ Ghana Asoɛe sohwɛ na Ɔmanfo Nnwuma (Ghana Institute Management and Public Administration) wɔ afe 2008 mu.

## Edwuma
Ansa na ɔrebɛyɛ mbrahyɛbaguanyi no, na ɔyɛ Ahantaman Nkuraase Sikakorabea no panyin abadziakyir.

## Amanyɛsɛm
N’amanyɛsɛm edwuma hyɛ ase wɔ afe 2001 mu ber a ɔdaa nye ho edzi dɛ ɔdzii nkonyim wɔ afe 2000 Ghana Amansan Ambatow no mu na ɔkaa ntsam wɔ 7 Sanda 2001. Ɔdii dwuma sɛ mmarahyɛ baguani a ɔgyinaa Ahanta Atɔeɛ amansin ananmu wɔ mmarahyɛ bagua a ɛtɔ so 5 a ɛwɔ Ghana man a ɛtɔ so nnan no mu.

Wɔpaw no wɔ afe 2008 Ghana amansan ambatow no mu a ɔnyaa amba 20,871 wɔ ambatow 38,798 a ɔfata a wɔtow no nyinara mu, a ɔnye 53.8% yɛ pɛ. Johnfiah nyaa amba kyɛn Joseph Jones Amoah a ofi Ɔman Demokrasi Mbrahyɛbagua Kuw (National Democratic Congress), Comfort Amoo a ofi Demokrasi Ahofadzi Kuw (Democratic Freedom Party) na David Oscar Yawson a ofi Nhyiam Nnyimpa Kuw mu (Convention People’s Party). Iyinom nyaa amba a ɔfata nyinara mu 24.21%, 4.61% na 17.38%.

Ɔhweer n'atenae no wɔ afe 2012 Ghana amansan ambatow mu maa George Kwame Aboagye a ɔfir Ɔman Demokrasi Mbrahyɛbagua Kuw. Ɔyɛ Ɔman Ho Dɔ Kuw Fofor (New Patriotic Party) no munyi.

Wɔ afe 2000 mu no, Johnfiah dzii nkonyim wɔ amansan ambatow no mu dɛ mbrahyɛbaguanyi ma Ahanta Atɔe ambatow mpasua a ɔwɔ Ghana Atɔe Mantɔw mu. Odzii nkonyim wɔ Ɔman Ho Dɔ Kuw Fofor no tekiti do. Na nye ambatow mpasua no yɛ Mbrahyɛbagua nkongua akron (9) no fa wɔ nkongua duakron (19) a Ɔman Ho Dɔ Kuw Fofor no dzii wɔ saa ambatow no mu maa Ghana Atɔe Fam Mantɔw no mu. Ɔman Ho Dɔ Kuw Fofor no nyaa dodow no ara a ɔyɛ Mbrahyɛbagua nkongua eduokron akron (99) wɔ nkongua eduokron akron (200) mu.

Wɔdze amba 16,478 na ɛpaw no. Iyi nye amba a ɔfata a wɔtow no nyinara mu 60.90% yɛ pɛ. Ɔnyaa amba kyɛn William Cudjoe S. Kingsford a ofi Ɔman Demokrasi Mbrahyɛbagua Kuw, Joseph A. Eddie Mensah a ofi Nhyiam Nnyimpa Kuw mu, Joseph Kweku Arthur a ofi Nnipa Ɔman Nhyiam Kuw (People’s National Convention), Eva Parker a ofi Ɔman Nsakrae Kuw (National Reformed Party) na Joseph Jones Amoah a ofi Nkabom Ghana Kuw (United Ghana Movement). Iyinom nyaa amba 8,107, 1,358, 509, 416 na 170 wɔ ambatow a ɔfata a wɔtow no nyinara mu. Iyinom nye 30.00%, 5.00%, 1.90%, 1.50% na 0.06% yɛ pɛ wɔ ambatow a ɔfata a wɔtow nyinara mu.

## N'abrabɔ
Johnfiah awar a ɔwɔ mba enum (5). Ɔyɛ Kristonyi na ɔyɛ Methodist Asɔre no munyi.

## Nhwɛdo


Nkyekyεmu:Ghana Amanyɛnyi
Nkyekyεmu:Ghanafo
Nkyekyεmu:Ghana mbrahyɛbaguafo 2005-2009
Nkyekyεmu:Ghana mbrahyɛbaguafo 2009–2013
Nkyekyεmu:Ghana mbrahyɛbaguafo 2001-2005
Samuel Kwadwo Amoako

**Samuel Kwadwo Amoako**  (wɔwoo no 20 Ebɔw 1943) yɛ Ghana amanyɛnyi na ɔyɛ mbrahyɛbaguanyi wɔ Mbrahyɛ Bagua a ɔtɔ do enum (5) wɔ Ghana Amansin a ɔtɔ do anan  (4). Ber bi na ɔyɛ Mbrahyɛbaguanyi ma Akim Abuakwa Etsifi fam Ambatow mpasua a ɔwɔ Ghana Epuei Fam mantɔw mu. Ɔyɛ Ɔman Ho Dɔ Kuw Fofor (New Patriotic Party) no munyi.

## Ɔbra Ahyɛse na Nwomasua
Wɔwoo Samuel Kwadwo Amoako wɔ bosoom Ebɔw da ɔtɔ do eduonu (29) afe 1943 wɔ Kukurantumi-Akim wɔ Ghana Epuei Mantɔw mu. Ɔkɔɔ Howard Esuapɔn (Howard University) a ɔwɔ Washington DC, Columbia Esuapɔn (Columbia University) a ɔwɔ New York na iyinom nyinara wɔ afe 1986 mu.

## Edwuma
Nna Amoako yɛ ɔkyerɛkyerɛnyi wɔ City Esupon (City University) a ɔwɔ New York.

## Amanyɛsɛm
Wɔdzii kan paw Amoako dɛ ɔmbɛyɛ mbrahyɛ bagua wɔ NPP tekiti do wɔ Mumu 2008 Ghana Amansan Ambatow mu dɛ mbrahyɛbaguanyi ma Akim Abuakwa Etsifi fam Ambatow mpasua.

Ɔnyaa amba 14,820 wɔ ambatow 25,071 a ɔfata a wɔtow no mu a ɔgyina hɔ ma 59.10%. Nanso ɔdzii nkoguo wɔ n’apam no mbrahyɛ bagua primaries mu wɔ afe 2012 mu wɔ Joseph Boakye Danquah Adu enyim.

## N'abrabɔ
Amoako awar a ɔwɔ mba enum (5). Ɔyɛ Kristonyi na ɔyɛ Methodist asɔre no munyi.

## Mboaedze

Nkyekyεmu:Ghana Amanyɛnyi
Nkyekyεmu:Ghanafo
Nkyekyεmu:Ghana mbrahyɛbaguafo 2005-2009
Nkyekyεmu:Ghana mbrahyɛbaguafo 2009–2013
Salifu Abdul Hafiz

**Salifu Abdul Hafiz** (wɔwoo no afe 1990 Ebɔw bosoom no mu) yɛ Ghana sentwanyi/sikadwuma na ndwom mfonyin kwankyerɛfo a oetwa sen ndwom ahorow dze ama adwontofo bi tse dɛ Dobble, Mr. Eazi, Obrafour, Sarkodie, Guru, Maccasio, Medikal, Teephlow, YPEE na pii a wɔkeka ho wɔ wiadze afanaa nyinara.

Ɔyɛ mbɔe kwankyerɛfo na ɔfabafo dze ma Ghana sen edwumakuw, Digital Creative Media a nna yenyim no dɛ DC FILMS PRODUCTION.  Ɔayɛ ndwuma pii ama amanadze ndwumakuw ahorow tse dɛ USAID, IDH, DECATHLON, BETWAY, TULLOW OIL, CAL BANK na pii a ɔkeka ho.

Ɔbra ahyɛse na nwomasua

Salifu Abdul Hafiz nyiin wɔ Abetifi-Kwahu na hɔ na ɔhyɛɛ no skuul ase a ɔtoa do wɔ Abetifi Presbyterian Senior High School.

Owiee ne mfinimfin skuulkɔ wɔ afe 2009 mu no, ɔkɛyɛɛ edwuma wɔ internet cafe dɛ as a cafe attendant na ekyir no wɔtoo ne dzibew mu kɔr bea a ɔwɔ no hwɛfo. Ɔreyɛ edwuma wɔ cafe no nyinara no, osuaa sound engineering na video editing a okenyaan no ma ɔdze n'edwuma no kowuraa multimedia mu. Ɔyɛɛ demos maa noho na ndwontofo na hɔn a woefir ase, a nna ɔyɛ nkorɔfo ndwom so.

Otui baa Nkran, Ghana ne fapem dɛ tsiw n'adaaso wɔ afe 2010 mu.

Ɔkɛhyɛɛ Takoradi Technical Suapɔn mu a nna ɔyɛ Takoradi Polytechnic bɛyɛɛ Commercial Art wɔ 2012. Ɔwɔ skuul no, Hafiz twaa mfonyin, twaa dwuma, promotional adverts na sen ndwom a woyii wɔ Ɔman tɛlɛbihyɛn do.

Ɔkɛyɛɛ edwuma kakra wɔ NKACC dwumakuw bi Ghana kwankyerɛfo a ɔagye abawdobɔdze pii wɔ ho Nana Kofi Asihene dze bɔbɔɔ adze tsetsee no na ɔhwɛɛ no fi n'edwuma ahyɛse dɛ sen kwankyerɛfo. Otwaa sen pii maa adwontofo a woesi do.

E.L, Ghana dwontonyi/ndwom kyerɛwfo too nsa frɛɛ no dɛ ombetsei no ndwom. E.L maa Hafiz akwangya no ma otwaa ndwom a ɔno na Ghana kasahar okunyin Obrafour towee na ekyir no odzii dwuma pii a nna ‘Kaa Bu Ame' ka ho.

Salifu Abdul Hafiz etwa dwuma pii tse dɛ USAID, IDH, Betway, YES Ghana, Decathlon, Tullow Oil, CalBank na pii.

Oetwa sen ndwom dze ama Mr. Eazi, E.L, Sarkodie, Obrafour, Guru, Dobble, Maccasio, GuiltyBeatz, King Promise, Mugeez (R2Bees), Joey B, YPEE, Nana Yaa, Cent Remmy, IWAN, TheWord, D-Flex, Teephlow, YPee na pii a ɔkeka ho.

Afe 2017 mu no,  Salifu Abdul Hafiz twaa Mr. Eazi’s Dettyworld n'aprɔbɔ.

## Abawdobɔdze na abɔdzin

### 4syte Music Video Awards

### 3RD TV Music Video Awards

### MAYA Awards

### Greater Accra Music Awards

### Eastern Music Awards

### Ghana Music Awards SA

### 3RD TV Music Video Awards

### Northern Entertainment Awards

### UN Plural Plus Youth Video Festival

### Ghana Music Awards UK

### Ghana Tertiary Awards

## Nhwɛdo

Nkyekyεmu:Ghanafo
Samuel Kwame Amponsah

**Samuel Kwame Amponsah** yɛ Ghana ɔmanyɛnyi, okuafo na mbrahyɛbaguanyi wɔ mbrahyɛbagua a ɔtɔ do ebien na ebisa wɔ "4th Republic" mu wɔ Ghana. Ɔyɛ kan Mbrahyɛbaguanyi dze ma Mpohor-Wassa East ambatow mpasua a ɔwɔ Anee Mantɔw mu dze ma amanyɛkuw a ɔyɛ NDC wɔ Ghana.

**AMPONSAH BRA AHYƐSE NA NWOMASUA:**

**Amponsah** fi Anee Mantɔw mu wɔ Ghana. Okosua Nkontabu ho nyimdzee na onyaa ne PhD wɔ Kwame Nkrumah Suapɔn a ɔyɛ abɔdze mu nyasapɛ na abɛfor nyimdzee adzesua (Kwame Nkrumah University of Science and Technology).

**AMPONSAH EDWUMA:**

**Amponsah** yɛ ɔsraanyi.

**AMANYƐSƐM:**

Nna **Amponsah** yɛ mbrahyɛbaguanyi wɔ mbrahyɛbaguafie a otsia ebien na ebiasa wɔ "4th Republic" mu wɔ Ghana. Ɔyɛ kan Mbrahyɛbaguanyi dze ma Mpohor-Wassa East ambatow mpasua a ɔwɔ Anee Mantɔw mu dze ma amanyɛkuw a ɔyɛ NDC wɔ Ghana. Ber a wɔrotow mfe apem ahankron eduokron esia(1996) ambatow no mu wɔ Ghana no, onyaa amba a ɔyɛ 20,352 fir amba dodow a ɔyɛ 38,121 a wɔtoo, a ogyina hɔ ma ɔha nkyekyɛmu eduanan ekyir pɔw eduosuon(40.70%) sen Mary Stella Ankomah, Paul King Arthur na Alex Bessah Dogbeh a wonyaa 15,288, 1,612 na 909.

**2000 AMANYƐSƐM:**

Woyii **Amponsah** dɛ mbrahyɛbaguanyi dze ma Mpohor-Wassa East ambatow mpasua do wɔ mfe mpem ebien(2000) Ghanaman ambatow no mu. Odzii nkonyim wɔ NDC amanyɛkuw ne dzin mu. N'ambatow mpasua no ka mbrahyɛbaguafie ngua a ɔyɛ akron wɔ mbrahyɛbagua ngua du akron a NDC amanyɛkuw no nyaa wɔ Anee Mantɔw mu. NDC amanyɛkuw nyaa dɔm kumaa amba wɔ mbrahyɛbaguafie a ɔyɛ eduokron ebien(92), fir mbrahyɛbaguafie ngua dodow a ɔyɛ ahabien(200) wɔ mbrahyɛbaguafie a otsia ebiasa wɔ "4th Republic" mu. Onyaa amba kɛse a ɔyɛ 11,674 fir amba dodow a wɔtoo a ɔyɛ 31,515. Iyi yɛ ɔha nkyekyɛmu eduasa ebiasa ekyir pɔw anan(33.4%). Onyaa amba sen, Patrick Somiah Ehomah (independent candidat), Peter Nwanwaan a ɔyɛ NPP amanyɛkuwnyi na Patrick Tandoh Williams a ɔyɛ UGM amanyɛkuwnyi. Iyinom nyaa amba a ɔyɛ; 10,454, 6,869, 1,263, na 300 wɔ amba dodow a wɔtoo no mu. A ogyina hɔ ma ɔha nkyekyɛmu eduasa anan ekyir pɔw ebien(34.2%) , eduonu ebien ekyir pɔw enum(22.5%), anan ekyir pɔw kor(4.1%) na ɔha nkyɛmu kor (1.0%).

Nkyekyεmu:Ghanafo
Nkyekyεmu:Ghana mbrahyɛbaguafo 2001-2005
Nkyekyεmu:Ghana mbrahyɛbaguafo 1997–2001
Salimata Sawadogo

**Salimata** anaa **Salamata Sawadogo Tapsoba** (wɔwoo no Mumu 31, 1958 wɔ Ouagadougou, Upper Volta) yɛ kan Afrika Bagua a Ɔhwɛ Nyimpa na Nyimpa Ho kwan Ho do no eguamutsenanyi. Ɔsan yɛ ɔtembuafo, na (fitsi afe 2006), Burkina Faso ananmusinyi a ɔwɔ Senegal, Mauritania, Guinea, Cape Verde na Gambia. Ɔsan yɛ Burkina Faso Mbrantimfo Mbea Fekuw no mu nyi.

## Nwomasua
Sawadogo nyaa ne nyansahu mu baccalaureate (scientific baccalaureate - a wɔfrɛ no wɔ Burkina dɛ "BAC D") wɔ afe 1979. Afei ɔkɔɔ Ouagadougou Esuapɔn mbra skuul mu ( University of Ouagadougou's law school), na wɔ afe 1980 mu no onyaa nye Diplôme d'études universitaires générales ("DEUG I", abodzin krataa a ɔkyerɛ adzesua a ɔfa adzesua nyinara ho - a degree of general academic studies) na afe 1981 mu no ɔnyaa nye "DEUG II". Wɔ 1982 mu no, ɔnyaa nye mbra ho abodzin krataa, na wɔ 1983 mu no, ɔnyaa mbra ho abozdin krataa a ɔkorɔn (master's degree in law). Wɔ afe 1985 mu no, ɔnyaa nye ɔtemmufo abodzin krataa (magistracy degree) wɔ Franse Ɔman Skuul a Ɔhwɛ Atemmu do (French National School for the Judiciary).

## N'abrabɔ
Sawadogo tse Senegal. Efi afe 1985 no, wawar Joseph Sawadogo, ɔkyerɛkyerɛfo bi a ɔyɛ edwuma wɔ Burkina Faso. Ɔwɔ mba ebien (2), Laetitia na Philippe.

Nkyekyεmu:Nyimpa
Nkyekyεmu:Nnyimpa a hɔn tse ase
Nkyekyεmu:Amanyɛfo
Nkyekyεmu:Burkina Faso Amanyɛnyi
Nkyekyεmu:Burkina Faso otemmuafo
Nkyekyεmu:Otemmuafo
Nkyekyεmu:Hɔn a wɔwoo hɔn afe 1958 mu
Nkyekyεmu:Burkinabé mbea ananmusifo
Nkyekyεmu:Burkinabé mbea a wɔwɔ amanyɛsɛm mu
Nkyekyεmu:Burkina Faso ananmusifo a wɔwɔ Senegal
Nkyekyεmu:Burkina Faso ananmusifo a wɔwɔ Mauritania
Nkyekyεmu:Burkina Faso ananmusifo a wɔwɔ Guinea
Nkyekyεmu:Burkina Faso ananmusifo a wɔwɔ Cape Verde
Nkyekyεmu:Burkina Faso ananmusifo a wɔwɔ Gambia
Nkyekyεmu:Nnyimpa a wɔ fir Ouagadougou
Nkyekyεmu:Afeha a ɔtɔ do eduonu kor (21) mu Burkinabé nnyimpa
Nkyekyεmu:Afeha a ɔtɔ do eduonu kor (21) mu mbea amanyɛfo
Nkyekyεmu:Burkina Faso atemmuafo ho asoafo
Nkyekyεmu:Burkina Faso
Nkyekyεmu:Ghanafo
Samuel Kwofie

Nna **Samuel Kwofie** yɛ Ghana amanyɛnyi na mbrahyɛbaguanyi wɔ mbrahyɛbagua a otsia ebien no do wɔ kwasafoman a ɔtɔdo anan no mu dze ma Ahanta Atɔe mpasuardo wɔ Atɔe mantɔw mu wɔ Ghana.

ƆBRA AHYƐSE:

Wɔwoo Samuel wɔ Ahanta Atɔe wɔ Atɔe Mantɔw mu wɔ Ghana.

AMANYƐSƐM:

Odzi kan no woyii Samuel kɔr mbrahyɛbaguafie wɔ Ɔson amanyɛkuw (New Patriotic Party) akwanya ahoma do dze maa Ahanta Atɔe mpasuar wɔ Atɔe mantɔw  mu wɔ Ghana wɔ ber a nna afe apem ahaakorɔn eduokorɔn esia ne bosoom Mumu mu Ghana asahen abatow no rokɔ do no.During the December 1996 Ghanaian general elections. Wodzii kunyim wɔ Isaac K. Brace a ɔyɛ "People's National Congress"  kuwba, Francis M.Fynn a ɔyɛ "National Democratic Congress" kuwba, Kaku Aluade a ɔyɛ "Convention People's Party" kuwba na  and Moses Andoh a ɔyɛ "National Congress Party" kuwba do. Samuel Johnfiah beyii n'ase egua wɔ ne kuw no mbrahyɛbaguafie abatow no mu.

NHWƐDO:

"Open NPP Rebellion From the West". www.ghanaweb.com. 6 November 2004. Retrieved 18 October 2020.
"1996 Parliamentary Election Results" (PDF). Electoral Commission of Ghana. Archived from the original (PDF) on 9 October 2013.
FM, Peace. "Ghana Election 1996 Results – Ahanta West Constituency". Ghana Elections – Peace FM. Retrieved 18 October 2020.
FM, Peace. "Ghana Election 2000 Results – Ahanta West Constituency". Ghana Elections – Peace FM. Retrieved 18 October 2020.

Nkyekyεmu:Ghanafo
Nkyekyεmu:Ghana mbrahyɛbaguafo 1997–2001
Samuel Nii-Aryeetey Attoh

Nna **Samuel Nii-Aryeetey Attoh** yɛ Ghana amanyɛnyi na  mfirdwuma ho nyimdzifo. Ɔsoom dɛ mbrahyɛbaguanyi maa Trobu-Amasaman ambaow mpasua.

## Abrabɔ ahyɛse na nwomasua
Wɔwoo Samuel Nii-Aryeetey Attoh wɔ Obiradzi 26, 1956 mu. Owiee skuul wɔ University of Ghana. Ɔkɛgyee abodzin krataa (Diploma) wɔ nwomasua mu wɔ suapɔn no mu.

## Edwuma
Attoh n'edwuma ankasa nye mfirdwuma ho nyimdzefo.

### Amanyɛ edwuma
Nna Attoh yɛ  New Patriotic Party kuwba. Ɔbɛyɛɛ mbrahyɛbaguanyi wɔ Sanda 2005 ber a odzii nkonyim wɔ afe 2004 Ghana ambatow kɛse no mu no. Nna ɛyɛ mbrahyɛbaguanyi ma Trobu-Amasaman ambatow mpasua.

## Ambatow
Afe 2004 mu no, ogyinaa ma Trobu-Amasaman ambatow mpasua  mbrahyɛ edua no. Odzii nkonyim dze nam New Patriotic Party do. Mbrahyɛbagua ngua eduonu esuon a nna ɔwɔ  Nkran Kurowpɔn Mantɔw mu no, n'ambatow mpasua no ka no mu duesia a  New Patriotic Party dzii do nkonyim wɔ dɛm ambatow no mu.  New Patriotic Party nyaa mbrahyɛbagua ngua  no mu dodow  ɔha eduonu awɔtwe fir ngua ahaebien na eduasa mu. Wɔdze mba 32,017 fi mba dodow a wɔtowee 69,

090 mu paaw no. Iyi nye 45.5% fi mba dodow a wɔtowee mu yɛ pɛr. Odzii Daniel Addoquaye Pappoe a ɔwɔ People's National Convention, Ernest Attuquaye Armah  a ɔwɔ National Democratic Congress, Foli Emmanuel Wonder Kwadzo a ɔwɔ Convention People's Party na Lawrence Kessy  a onnyi amanyɛkuw biara mu no hɔn do nkunyim. Sɛ wɔhyehyɛ no pɛpɛɛpɛ a wonyaa mba 1,044, 31,017, 4,013 na 1,557 fi mba dodw a wɔtowee no mu. Iyi nye 1.5%,44,9%, 5.8%  na 2.3%  fi mba dodw a wɔtowee no mu yɛ pɛr.

## Asetsena mu nsɛm
Nna Attoh yɛ Christiannyi

## Owu
Attoh wui wɔ Kwakwa 6, 2017.

Nkyekyεmu:Ghanafo
Nkyekyεmu:Ghana mbrahyɛbaguafo 2005-2009
Nkyekyεmu:Ghana mbrahyɛbaguafo 2001-2005
Samuel Nii Ayi Mankattah

**Samuel Nii Ayi Mankattah** yɛ Ghana amanyɛnyi na mbrahyɛbaguanyi ma Odododiodio ambatow mpasua. Wodzii kan paw no dɛ mbrahyɛbaguanyi wɔ afe 2004 Amampanyin na Mbrahyɛbaguafo ambatow no mu ber a obi a origyina ama NDC mbrahyɛbagua, Nii Lante Vanderpuie sii famu osian ambatow dzinkyerɛw ho nsɛm nsɛm a ɔsree no ekyir. Ber a owui wɔ afe 2005 ekyir no ambatow mpasua egua no bɛdaa pan.

## Amanyɛsɛm edwuma
Mankattah dzii bɛyɛ abosoom esia wɔ mbrahyɛbagua mu fitsi Sanda kesi Ayɛwoho, 2005 mu.

Afe 2004 mu no, odzii New Patriotic Party mbrahyɛbaguanyi Reginald Nii Bi Ayibonte do nkonyim.

## Ambatow
Afe 2004 mu no, ogyinaa maa Odododiodio mbrahyɛbagua no bio. Odzii nkonyim dze nam National Democratic Congress do. Mbrahyɛbagua ngua eduonu esuon a nna ɔwɔ  Nkran Kuropɔn Mantɔw mu no, n'ambatow mpasua no ka no mu dubaako a National Democratic Congress dzii do nkonyim wɔ dɛm ambatow no mu. National Democratic Congress nyaa mbrahyɛbagua ngua  eduokron anan fir ngua ahaebien na eduasa mu dɛ hɔn a hɔn ho suar. Onyaa mba 35, 634 fir mba dodow a wɔtowee 67,994 mu. Iyi nye 52.4% fi mba dodow a wɔtowee mu yɛ pɛ. Odzii nkonyim tsiaa Reginald Nii Bi Ayi-Bonte a ɔwɔ New Patriotic Party na Isaac Nii Annan M Offei  a ɔwɔ Convention People's Party. Wɔhyehyɛ no pɛpɛɛpɛ a wonyaa mba 31,546 na 814 fir mba dodowa wɔtowee no mu. Iyi nye 46.4% na 1.2% yɛ pɛ. Odzii nkonyim wiee no, annkyɛr koraa na n'edwuma baa ewiei ber a owui wɔ Ayɛwoho 5, 2005 mu no.

## Asetsena mu nsɛm
Nna Mankattah yɛ Christiannyi

## Owu
Mankattah wui wɔ Ayɛwoho 5, 2005.

Nkyekyεmu:Ghanafo
Nkyekyεmu:Ghana mbrahyɛbaguafo 2005-2009
Nkyekyεmu:Ghana mbrahyɛbaguafo 2001-2005